ترکیه ده جولای آیی نینگ ۱۵ نچی کونیده فتح الله ترور تشکیلاتی تامانیدن کودتا گه تشبث قیلیندی.  اوشبو کودتا نینگ ترک خلقی نینگ مقاومتی بیلن موفقیت سیزلیک گه اوچره تیلیشی آرتیدن اولکه ده فوق العاده وضعیت اعلام ایتیلدی.  خودی منه شو خصوصده ترکیه جمهوریتی جمهوررئیسی رجب طیب اردوغان نینگ سوزلاوچی ابراهیم قلین بیر مصاحبه اویوشتیریلدی.  قلین تی آر تی ورلد ده بیریلگن سئوال لر گه جواب قیتردی. ایندی ایسه اوشبو مصاحبه نی حضورینگیز گه تقدیم ایته میز.
خبرنگار: ترکیه جمهوریتی جمهوررئیسی رجب طیب اردوغان اوزاق مدت دن بیری دموکراسی گه ضرر بیره دیگن بیر موازی دولت ساختاری نینگ موجود ایکن لیگی نی بیلدیرماقده ایدی.  اوشبو بیلگی لر گه قره مسدن قنده ی قیلیب ترکیه ده بیر کودتا بولدی؟ بیر استخبارات مشکلی بار می ایدی؟
قلین: اوشبو گروپ اوزاق بیر مدتدن بیری ترکیه ده فعالیت آلیب بارماقده ایدی. اینیقسه دسامبر آیی نینگ ۱۷ نچی و ۱۹ نچی کون لریده گی تشبث لر آرتیدن ملی خوف سیزلیک جهتیدن جدی بیر تهدید گه ایله نیب قالدیلر.  اوشه پیت دن بیری اوشبو کیشی لر نی تثبیت ایتیب دولت اداره لریدن چیقریب تشلش کبی ایریم تدبیر لر آلدیک.  شونده ی قیلیب اوشبو ساحه بوییچه دوام ایتیب کیلیتگن بیر پروسه بار ایدی.  اردو ایچی ده گی کودتا تشبثی گولن طرفداری کیشی لرنینگ سونگگی تشبثی دن عبارت بولدی.  اردو ایچیده آز سانلی حربی لر تامانیدن قلیندی اوشبو کودتا تشبثی و افسوس که قانلی هجوم لر گه ایله نیب کیتدی.  کوچه لرده کورینگن صحنه لر اوشبو کیشی لرنینگ قنچه لیک ظالم ایکن لیک لری نی یققال کورستماقده.  اوز عسکری لری میز اوز قرداش لری گه قره ته فیر قیلدی.  شونده ی قیلیب ملکی کیشی لر اولدیریلدی.  ۲۴۲ کیشی شهید بولرایکن, ۱۵۰۰ دن آرتیغراق کیشی ایسه یره لندی.  جولای آیی نینگ ۱۵ نچی کونیده گی قارانغولیق تانگ آتگندن کیین خلق نینگ مقاومتی بیلن کودتا نینگ موفقیت سیز بولیشی نتیجه سیده آیدین لیق بیر کون گه ایله نیب قالدی.  بونده ی بیر حادثه نینگ ینه بیر بار تکرارلنمس لیگی اوچون قانونی تدبیر لر آلماقده میز.  اوشبو تدبیر لر بوییچه موفق بولیشی میز اوچون ایسه اردو, قضائی ارگان لر, خوف سیزلیک کوچ لری و دولت نینگ باشقه اداره لری گه جایله شیب آلگن اوشبو خائین لرنی تثبیت ایتیشی میز کیره ک.  کودتا تشبثی حقیده بحث ایته دیگن بولسک اگر, کوپلب تدبیر لر آلگن ایدیک.  بیراق, ترک خلقی نینگ باطورلیگی اوشبو کودتا تشبثی نی موفقیت سیز لیک گه دوچ قلیب قویدی.  مین ترک خلقی نینگ دنیا گه کتته بیر پیام بیرگن لیگی نی اویله ماقده من.  خلقی میز دشمن نینگ کیم بولیشی گه قره مسدن دموکراسی و ایرکین لیک لری گه ایگه بولیب چیقه دیگن لیک لری نی دنیا گه کورسه تیب بیردی.
خبرنگار: خلق نینگ جوابی فوق العاده ایدی. سیز نینگ هم ایتیب اوتگن لیگینگیز دیک دموکراتیک اولکه لر بونده ی بیر عکس العمل نی کوتمه گن ایدی.  جمهوررئیسی اردوغان خلق نی کوچه لر گه چیقیش گه چقیرگنده, حکومت خلق نینگ اوشبو شکلده جواب بیره دیگن لیگی نی اویلر می ایدی؟
قلین: بیز حادثه نینگ باشلنغیچ قسمیده کودتا نینگ قنچه لیک تاثیر گه ایگه بوله دیگن لیگی توغری سیده باش قاتیرماقده ایدی.  بیرینچیدن انقره و استانبولده ایریم حربی مرکز لر نی حرکت ایتتیرگن ایدیلر.  اوشبو حرکت نینگ حقیقت دن هم بیر کودتا تشبثی دن عبارت ایکن لیگی نی درک ایتگچ جمهوررئیسی میز خلق نی کوچه گه چیقیش گه چقیردی.  خدا گه شکر خلق اولر نی توختتدی. حقیقت نی ایته دیگن بولسک اگر هیچ کیمسه بونده ی بیر کودتا تشبثی نی کوتمس ایدی.  کودتا چی لرنینگ بو درجه قاتل بولیش لری نی تخمین ایتیس ممکن ایمس ایدی.  آلدین همه حیرت له نیب قالدی. کیین ایسه کودتا تشبثی موفقیت سیزلیک گه اوچره تیلگچ همه خرسند چیلیک قیلیب باشله دی.
خبرنگار: خلق نینگ جوابی جوده قتتیق بولدی.  بیر نیچه کون نینگ اوتگن بولیشی گه قره مسدن خلق حالی هم کوچه لرده.  سیز نینگ فکرینگیزچه خلق جمهوررئیسی نی یخشی کورگن لیگی اوچون می یاکه حکومت نینگ فعالیت لری اوچون می بونده ی قیلدی؟
قلین: اساسی سببی انسان لرنینگ دموکراسی و ایرکین لیک لر گه طرفدار ایکن لیک لری دن عبارت.  ترکیه ده میلادی ۱۹۶۰ نچی, ۱۹۷۲ نچی و میلادی ۱۹۸۰ نچی ییل لری ده حربی کودتا لر بولدی.  ایلک مراتبه حربی بیر کودتا انسان لرنینگ اوز لری تامانیدن توخته تیلگن بولدی.  جمهوررئیسی میز فقط گینه کودتا چی لر ایمس, بلکه دنیا گه بیر پیام بیریش لری اوچون انسان لرنینگ کوچه لر نی ترک ایتمس لیک لری نی طلب ایتدی.  ترکیه نینگ فرقلی مفکوره لر گه ایگه انسان لری نینگ کوچه لر ده ایکن لیک لری کورینماقده.  کودتا تشبثی آرتیدن کورینگن اوشبو تصویر ترکیه ده گی قرداش لیق نی کورستماقده.  عینی دمده جمهوررئیسی اوپوزسیون ده گی حزب لر نینگ رهبر لری گه قونگغراق قیلیب اولر گه کودتا نینگ توخته تیلیشی بوییچه قیلگن سعی و حرکت لری اوچون اوز منتدارچیلیک لری نی بیلدیردی.  اوشبو خصوصده جمهوررئیسی اردوغان نینگ رهبر لیک وصفی نینگ هم کتته رولی بار.  بیز نینگ اوشبو پیامی میز نی انسان لر گه ییتیشتیریشی میز بیر مدت کیچ قالدی.  مثال قیلیب آلگنده سیز نینگ تلویزیونگیز یعنی تی آر تی نی قول گه کریتگن ایدیلر.  عینی دمده اوشه کیچه نینگ اوزیده الکترونیکی خبر له شیش مرکز لری نینگ فعالیت لری نی توخته تیش گه حرکت ایتماقده ایدیلر.  شوباعث جمهوررئیسی اردوغان نینگ انسان لر نی کوچه لر گه چقیرگن لیگی کودتا تشبثی نینگ موفقیت سیزلیک گه اوچره تیلیشی بوییچه جوده کتته رول اوینه دی.
خبرنگار: خلق کوچه لر ده حکومت نی حمایه لر ایکن, باشقه بیر تاماندن ایسه فوق العاده وضعیت اعلام قیلیندی. اوپوزسیون اوشبو قرار نی حمایه له دی.  خلق ارا جامعه اوشبو خصوصده ایریم بیاناتلر بیردی.  مثال قیلیب آلگنده ترکیه نینگ موازنه لی بیر سیاست آلیب باریشی نی طلب ایترایکن, حقوق نینگ برترلیگی نینگ مهم ایکن لیگی نی بیلدیرماقده.  سیز اوشبو عکس العمل لرنینگ معلوم بیر قسمی نینگ حقلی ایکن لیگی اویلی سیز می؟
قلین: موفقیت سیزلیک گه اوچره تیلگن بیر کودتا تشبثی آرتیدن فوق العاده وضعیت اعلام قیلیندی.  اوشبو وضعیت ترکیه نینگ اساسی قانونی نینگ ۱۲۰ نچی و ۱۲۱ ماده لری گه اساساً اعلام قیلیندی.  فوق العاده وضعیت نینگ اعلام ایتیلیشی بیلن علاقه لی قرار ترکیه پارلمانیده فقط گینه حکومت ایمس, بلکه مخالف حزب لرنینگ هم رایی بیلن قبول ایتیلدی.  حاضرگی چه حقوقی بولمه گن بیر ایش قیلینمه گن لیگی دیک, بوندن کیین هم قیلینمیدی. بیراق, دنیا نینگ بونده ی بیر قرار نینگ بیریلگن جای نی درک ایتیشی کیره ک. ترکیه ده فتح الله ترور تشکیلاتی نینگ کودتا تشبثی نی موفقیت سیزلیک گه اوچره تدیک قیسقه بیر مدت آلدین. اوشبو کودتا تشبثی اردو و قضائی ارگان لرنینگ ایچیده ایریم ترور تشکیلاتی منسوب لری تامانیدن هم حمایه لندی.  شوباعث ایندی اوشبو کودتا گه اشتراک ایتگن کیشی لرنینگ اوشله نیب محکمه ایتیلیشی گه تیگیشلی بیر پروسه باشلب کیتدی.  ایندی خلق ارا جامعه بو قدر قیسقه بیر مدت مابینیده مونچه لیک کیشی نی قنده ی قیلیب اوشلب آلگن لیگی میز حقیده بحث ایتماقده.  دولت اداره لریده گی ترور تشکیلاتی گولن گه باغلیق کیشی لرنینگ تاپیلیشی بیلن علاقه لی فعالیت معلوم بیر مدت دن بیری دوام ایتیب کیلماقده.  بیراق, اوشبو ترور تشکیلاتی منسوب لری نینگ آلدین هم بونده ی بیر مفکوره سی بار ایدی.  اولر اوشبو کودتا بیلن هیچ قنده ی بیر ارتباط لری نینگ موجود ایمس لیگی نی بیلدیرماقده. اوشبو وضعیت حقیقت دن هم جوده کولگولیک بیر وضعیت. قنده ی قیلیب کتته بانک لر, مکتب لر, تلویزیون لر و شرکت لر نی اداره ایتدی لر؟ بعضی کیشی لر ایسه, اوز کوچی نی آرتیریش اوچون اردوغان نینگ اوزی نینگ اوشبو کودتا نی قیلگن لیگی نی ادعا ایتماقده.  اوشبو وضعیت, دسامبر آیی نینگ ۱۱ نچی کونی هجومی نینگ امریکا نینگ اوزی تامانیدن اویوشتیریلگن شکلیده بیر ادعا گه اوخشه ماقده.  افسوس که ترکیه بحث موضوعی بولگنده کودتا حقلی بیر شکلده کورسه تیلیش گه حرکت ایتیلماقده.  فوق العاده وضعیت دایره سیده آلینگن قرار لر نینگ همه سی دموکراسی, حقوق و ایرکین لیک لرنینگ اسره لیب قالینیشی اوچون.  شونده ی قیلیب سیاحت ایرکین لیگی, سوز ایرکین لیگی و اقتصادی فعالیت لر بوییچه هیچ قنده ی بیر چیکلاو بحث موضوعی ایمس.  اوشبو فوق العاده وضعیت فرانسه ده فوق العاده وضعیت گه اوخشه ماقده.  فرانسه ده ایککی کون آلدین نیس هجومی آرتیدن اوشبو فوق العاده وضعیت ینه ۶ آی لیق بیر مدت بیلن تمدید قیلیندی.  ترکیه ده اوشبو فوق العاده وضعیت دن قورقه دیگن کیشی لرنینگ مجرم لر دن عبارت بولیشی کیره ک خلاص.
خبرنگار: ترکیه, فتح الله گولن نینگ ترکیه گه بیریلیشی بیلن علاقه لی دوسیه لر نی امریکا گه تاپشیردی. ایریم سیاستچی لر امریکا نینگ ترکیه گه باسیم قیلیش اوچون اوشبو وضعیت دن فایده له نه دیگن لیگی نی اویله ماقده. سیز اوشبو خصوصده نیمه اویلی سیز؟
قلین: گولن نینگ ترکیه بیریلیشی اوچون تکمیل بولیشی کیره ک بولگن قانونی بیر پروسه بار.  کودتا آرتیدن فتح الله گولن بیلن علاقه لی دوسیه نینگ بیرینچی قسمی امریکا یوباریلدی.  ینه ده کوپراق دلیل تاپگنی میز ده اولر نی هم یوباره میز.  بیز ایندی امریکا نینگ اوشبو موضوع گه اهمیت بیره دیگن لیگی نی اویله ماقده میز. گولن نینگ ترکیه تاپشیریلیشی نی کوتماقده میز.  حقوق متخصص لری اوشبو کیشی نینگ ترکیه تاپشیریلیشی اوچون کیره ک لیک دلیل لر ییترلیک.
خبرنگار: ایندی اردو نینگ ساختاری نینگ اوزگره دیگن لیگی بیلدیریلماقده. قنده ی بیر اوزگریش بوله دی؟
قلین: بیرینچی فتح الله ترور تشکیلاتی آدم لری نینگ اردو دن چیقریلیشی کیره ک.  ایندی ترک اردوسی نینگ همه سی نی کودتا چی دیمسلیک کیره ک. اوشبو کودتا تشبثی نی قیلگن کیشی لر اردو نینگ ایچیده آزگینه کیشی لر دن عبارت ایدی خلاص.  جمهوررئیسی اولکه نینگ باش قوماندانی صفتیده پروسه نینگ همه سی نی باشقره دی.  بونده ی بیر حادثه نینگ کیله جکده یوز بیرمس لیگی اوچون باشقه تدبیر لر هم آلینه دی.
خبرنگار: ایندی ترکیه ده اعدام جزاسی توغری سیده بحث ایتیلماقده.  اوروپا بیرلیگی گه قره مسدن اعدام جزاسی طلب ایتیلماقده.  ایریم کیشی لر دن سوره گنی میزده, اوروپا بیرلیگی نینگ امنیت و افتخاراتی گه ضرر بیریشی تقدیرده اوشبو بیرلیک دن واز کیچه دیگن لیک لری نی بیلدیرماقده.  اوروپا بیرلیگی نینگ خلق چرچتگن لیگی نی اویلی سیز می؟
قلین: اوزاق مدت دن بیری اوروپا بیرلیگی اعضاسی بولیش گه حرکت ایتماقده میز. باشقه هیچ بیر اولکه اوچون وضعیت بونده ی بولمه دی.  میلادی ۲۰۰۵ نچی ییلیدن مذاکره پروسه سی دوام ایتماقده.  چیت ایل لرده گی انسان لرنینگ کودتا آرتیدن ترک لرنینگ نیمه اوچون بونده ی بیر حس ایگه بولگن لیک لری نی درک ایتیش لری کیره ک.  عدالت تویغوسی جهتی دن آلیب قره گنده انسان لرنینگ اعدام جزاسی طلب ایتیش لری طبعی بیر عکس العمل دن عبارت.  جمهوررئیسی میز هم پارلماندن بونده ی بیر قانون نینگ اوتیشی تقدیرده تصدیق لیدیگن لیگی نی بیلدیردی.  بونده ی بیر قانون نینگ قبول قیلینیشی تقدیرده, اوروپا بیرلیگی بیلن ایریم قیین چیلیک لری میز بوله دی.
خبرنگار: خلق نینگ حس لری گه قره گنده اوروپا بیرلیگی اعضا لیگی اوچون بیر ریفریندوم بولیشی کیره ک می؟
قلین: اوشبو خصوصده بیر نیچه آی آلدین گه قدر بحث ایتیلماقده ایدی.  انسان لر ایندی چرچه گن وضعیت ده.  همه نیرسه نی اوزگرتیرگن لیگی گه قره مسدن باشقه طلب لر نی هم مطر قیلیب توره دیلر.  اینگ سونگ اوروپا بیرلیگی بیلن مهاجر لر گه تیگیشلی بیر کیلیشو امضاله دیک.  اولر ترکیه گه یخشی لیق قیله دیگن لیک لری اویله ماقده. اصلی گه قره گنده ترکیه ۳ میلیون دن آرتیغراق مهاجر گه جای اولر گه یخشی لیق قیلدی.  اوتگن ییل اکتوبر آییده هر کون ۶ الی ۷ مینگ کیشی اوروپا گه کیتیش گه حرکت ایتماقده ایدی.  بوگون اوشبو رقم تقریباً صفر بولیب قالگن وضعیت ده.  اوشبو وضعیت مقابلیده ترک لرنینگ ویزه سیز بیر شکلده اوروپا گه سفر قیلیش لری اوچون زمینه یره تیش لری کیره ک ایدی. بیراق باشقه شرط لر نی هم مطرح قیلیب باشله دیلر.  ترکیه نینگ تروریزم گه قرشی کوره ش قانونی نی بهانه قیلدیلر.  بیز نینگ توختاوسیز روشده ترور تشکیلاتی پی کا کا و داعش گه قرشی کوره شیشی میز کیره ک.  ایندی ایسه فتح الله ترور تشکیلاتی بیلن اورنشماقده میز. شوباعث بیز نینگ اوشبو قانون گه احتیاجی میز بار.
خبرنگار: بونده ی حادثه لرنینگ کیله جکده یوز بیرمسلیگی قنده ی تدبیر لر آلماقده سیز؟ عینی دمده ترکیه نینگ اسرائیل و روسیه بیلن بولگن مناسبت لری نینگ یخشی له شیشی ترکیه بیلن امریکا و اوروپا بیرلیگی آره سیده گی علاقه لر قنده ی تاثیر قیله دی؟
قلین: عمومی موضوع لر بوییچه معما لر چیقیشی ممکن. اولر نی حل ایته میز.  ماوی مرمره و طیاره مسئله سی نی بیر تمان گه قویب اسرائیل و روسیه بیلن مناسبت لری میز نی یخشی لشتیریش گه حرکت ایتماقده میز.  بیراق, بیز سوریه ده گی اوروش لر و عراق ده گی خوف سیزلیک قیین چیلیک لریدن تاثیر لنماقده میز.  اوشبو وضعیت دن فقط گینه ترکیه ایمس, بلکه دنیا اولکه لری هم تاثیرلنماقده.  شوباعث اوشبو معما منطقه ایمس بلکه خلق ارا مقیاسده گی بیر معما دن عبارت.  طبعی بیر شکلده متفق لری میز و قوشنی لری میز بیلن اوشبو معما لرنینگ ییچیلیشی اوچون همکارلیک ایتیش نی آرزو ایتماقده میز.
خبرنگار: سونگگی ۳۰ ثانیه ده ترک ملتی و خلق ارا جامعه گه نیمه دیماقچی سیز؟
قلین: ترک ملتی اوشبو کودتا تشبثی نی موفقیت سیزلیک گه اوچره تیش اوچون جدی بیر شکلده باطورلیک کورستدی.  دنیا بیز بیلن بیرگه. بیز هم اولر گه اوز منتدارچیلیک لری میز نی بیلدیره میز.  اولکه میز ده دموکراسی و حقوق نینگ برترلیگی نینگ تامین ایتیلیشی اوچون بیز بیلن بولگن همکارلیک لری نی دوام ایتتیریش لری نی آرزو ایتماقده میز.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
